b'\n_START_ARTICLE_\nFiladelfijos suva\xc5\xbeiavimas\n_START_PARAGRAPH_\nFiladelfijos suva\xc5\xbeiavimas (dar gerai \xc5\xbeinomas kaip Konstitucinis suva\xc5\xbeiavimas, Federalinis suva\xc5\xbeiavimas arba Didysis suva\xc5\xbeiavimas Filadefijoje) vyko nuo 1787 met\xc5\xb3 gegu\xc5\xbe\xc4\x97s 25 dienos iki rugs\xc4\x97jo 17-osios dienos Filadelfijoje, Pensilvanijos valstijoje. Suva\xc5\xbeiavimo tikslas buvo i\xc5\xa1spr\xc4\x99sti Jungtini\xc5\xb3 Amerikos Valstij\xc5\xb3 valdymo problemas, kurios atsirado vadovaujantis po nepriklausomyb\xc4\x97s nuo Did\xc5\xbeiosios Britanijos paskelbimo priimtais Konfederacijos straipsniais. Nors suva\xc5\xbeiavimas neva reng\xc4\x97si tik per\xc5\xbei\xc5\xabr\xc4\x97ti Konfederacijos straipsnius, daugelio jos \xc5\xa1alinink\xc5\xb3, kuri\xc5\xb3 pagrindiniai buvo D\xc5\xbeeimsas Medisonas ir Aleksandras Hamiltonas, tikslas nuo pat prad\xc5\xbei\xc5\xb3 buvo sukurti nauj\xc4\x85 valdymo sistem\xc4\x85, bet nesistengti pataisyti egzistuojan\xc4\x8dios. Delegatai suva\xc5\xbeiavimo pirmininku i\xc5\xa1rinko D\xc5\xbeord\xc5\xbe\xc4\x85 Va\xc5\xa1ington\xc4\x85. Suva\xc5\xbeiavimo metu buvo priimta Jungtini\xc5\xb3 Amerikos Valstij\xc5\xb3 Konstitucija. \xc5\xa0is suva\xc5\xbeiavimas yra vienas i\xc5\xa1 pagrindini\xc5\xb3 Jungtini\xc5\xb3 Amerikos Valstij\xc5\xb3 istorijos \xc4\xafvyki\xc5\xb3.'